ישראל דנדרוביץ

ישראל דֶנדֶרוֹביץ (בכתיב יידי: דענדעראוויטש; נולד בתשל"ח, 1978) הוא רב, חוקר תורני, סופר ועורך. מחבר ספרים ומאמרים. מרצה בתחומי מחקריו. מתמחה בביאור התלמוד ירושלמי.  התפרסם בסוגת מאמרים תורניים פופולריים.

ביוגרפיה

נולד בירושלים לרב משה חיים דנדרוביץ, ראש ישיבת שפת אמת לצעירים בירושלים, וחבר ועדת החינוך של חסידות גור. אמו בת שבע היא בתו של הרב חיים שלום הלוי סגל, מרבני מכון הרי פישל, למד בישיבות מאור ישראל ושפת אמת של חסידות גור. נישא לחנה לבית מילר.

בשנת 2000 (תש"ס) עבר להתגורר בעיר ערד, שם התמנה כחוקר במכון להוצאת התלמוד הירושלמי. במסגרת זו היה שותף בעריכת מהדורת "דרכי שמחה" על מסכתות שונות מהתלמוד הירושלמי. התמחותו בחקר התלמוד הירושלמי, הביאה אותו לשמש כמגיד שיעורים על כל התלמוד הירושלמי במערכת השיעורים המוקלטים "קול הדף", לצידו של הרב מיכל זילבר, מגיד השיעורים על התלמוד הבבלי.

פעילות תורנית
הרב דנדרוביץ הוא חוקר תורני במגוון של תחומים, בייחוד בסוגת הלמדנות הפופולרית, בה הוא מנתח סוגיות תלמודיות בסגנון ייחודי. כמו כן הוא חוקר פולקלור ומנהג תורני וחסידי.

מאמריו פורסמו במשך השנים בעשרות כתבי עת תורניים, בהם: "מוריה", "ישורון", "המעיין", "קובץ בית אהרן וישראל", "קול מהיכל", "ירושתנו", "אור ישראל", "היכל הבעל שם טוב", "קול התורה", "פעמי יעקב", "אסופות" ו"יחלק שלל". בשנים תשע"ה - תשע"ז פרסם מאמר שבועי בעלון פרשת השבוע "במשנת הפרשה". 

הפניות למחקריו מובאים במהדורות בולטות של ספרי יסוד ובספרי ליקוטים פופולריים וכן בספרות המחקרית.

הרב דנדרוביץ משמש עורך ראשי במכון "נחלת אבות" שבו ערך את פירוש הבהיר על סדרת הספרים הגדה של פסח, מסכת אבות, שיר השירים, ועוד. כמו כן הוא עורך במכונים: עוז והדר אור לישרים ובאר ישראל, בראשות הרב מנחם מנדל פומרנץ.

בשנת ה'תש"ע ראה אור ספרו הנחמדים מזהב העוסק במתכת הזהב. בשנת ה'תשפ"ג הוציא לאור את החלק הראשון מסדרת הספרים היו דברים מעולם - הסודות הגנוזים של העולם התורני, כשכרך זה היה לרב מכר והודפס בשנת ההופעה בשמונה מהדורות. בשנת ה'תשפ"ד הוציא לאור את החלק השני מהמשך סדרה זו ובשנת ה'תשפ"ו את החלק השלישי.

הרב דנדרוביץ' משמש מרצה, בעיקר בתחומי מחקריו. בשנים תשע"ד - תשע"ז שידר הרב דנדרוביץ בקביעות פינה שבועית ברשת ב' של קול ישראל, שנשאה את השם "פינה במחשבה יהודית". הפינה שודרה מדי מוצאי שבת בתוכנית מלוה מלכה.

כיום כותב הרב דנדרוביץ (תחת השמות הרב ב. חמד, הרב ישראל דן, הרב ד. רובניץ, ועוד שמות עט נוספים) במוסף שבת קודש של עיתון יתד נאמן. במסגרת זו הוא פרסם מאות רבות של כתבות העוסקות במחקר תורני ובידיעות היסטוריות וביבליוגרפיות. כיוצא בזה הוא כותב בחוברות הנושא היוצאות לקראת החגים ומפעם לפעם גם במגזין יתד השבוע. כתבותיו מתורגמות לשפת היידיש והן מתפרסמות בעיתונים היוצאים לאור בארצות הברית.

כתביו
ספריו
 הנחמדים מזהב: מחקרים תורניים... סביב מתכת הזהב, ערד, תש"ע
 היו דברים מעולם: הסודות הגנוזים של העולם התורני, 3 כרכים, ערד, תשפ"ג–תשפ"ו
 הגדה של פסח היו דברים מעולם - הסודות הגנוזים של העולם התורני, תשפ"ו

ספרים תורניים בעריכתו
 תלמוד ירושלמי מסכת שקלים מהדורת מתיבתא
 הגדה של פסח, מסכת אבות, ברכת המזון, שיר השירים ונשמת כל חי נחלת צבי עם פירוש הבהיר, בהוצאת מכון נחלת אבות
 זמירות שבת נחלת יהושע עם פירוש הבהיר, בהוצאת מכון נחלת אבות

לקריאה נוספת
ראיונות עמו ועל ספריו
 איתמר אדלר, זהב כן צומח על העצים, משפחה, 29/10/2009, עמודים: 32-41
 שלמה איילבירט, ספר הזהב, עולם החסידות, כסלו תש"ע, גיליון 239, עמודים: 12-17.
 משה מרינובסקי, מה קורה כששותים נוזל עשוי מזהב, כפר חב"ד, כ"ו אדר תש"ע, גיליון 1365, עמודים:44-49.
 אליעזר קאליש, כל מילה זהב, המחנה החרדי, מוסף עולמות, 13/5/2010, גיליון 1468, עמודים: 2-7
 ישראל מרגלית, הנחמדים מזהב, יום ליום, מוסף עונג שבת, 27/5/2010, עמודים: 8-12
 ירוחם לנדסמן, GOLD REALLY GROWS ON TREES, Mishpacha, 16/12/2009, עמודים: 58-66

 ישראל גרובייס, מנוף של למדנים, משפחה (שבועון), 22/6/2023, עמודים: 56-63
 נח זהבי, הדאצ'ה של חובבי הספר, יתד נאמן, מגזין יתד השבוע, גיליון 558, פרשת ראה תשפ"ג, עמודים: 30-36 
 פנחס בן ראובן, והדברים עתיקים, העדה, מגזין דורות, גיליון 645, פרשת שופטים תשפ"ג, עמודים: 13-18
 שמואל טאמבור, סופר וחוקר, מאמענט, מגזין לבלר, גיליון 59, אלול תשפ"ג, עמודים: 8-19
 אברהם אזולאי, קולות שונים, הדרך, ט"ו בשבט תשפ"ד, עמודים: 44-51

קישורים חיצוניים
 עשרות מאמרים פרי עטו אשכול בפורום אוצר החכמה





 יצחק שלמה דרעזדנר, אלגעמיינע אינטערוויו: הרב ישראל דאנדראוויטש – היו דברים מעולם, קול מבשר, ה' וירא תשפ"ד 

 הערות שוליים 

קטגוריה:חסידי גור
קטגוריה:עורכים ישראלים
קטגוריה:מהדירי ספרות תורנית
קטגוריה:סגל עוז והדר
קטגוריה:בוגרי ישיבת שפת אמת
קטגוריה:פרשני הגדה של פסח
קטגוריה:ערד: אישים
קטגוריה:ישראלים שנולדו ב-1978